CELEX: 32022D0164
Language: hu
Date: 2022-02-03 00:00:00
Title: A Politikai és Biztonsági Bizottság (KKBP) 2022/164 határozata (2022. február 3.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) másodlagos, végrehajtási jellegű feladatának, a Szomália partjainál folytatott kábítószer-kereskedelem visszaszorításához való hozzájárulásnak az aktiválásáról (ATALANTA/2/2022)

2022.2.8.   
               
               
                  HU
               
               
                  Az Európai Unió Hivatalos Lapja
               
               
                  L 27/8
               
            
         A POLITIKAI ÉS BIZTONSÁGI BIZOTTSÁG (KKBP) 2022/164 HATÁROZATA
         (2022. február 3.)
         a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) másodlagos, végrehajtási jellegű feladatának, a Szomália partjainál folytatott kábítószer-kereskedelem visszaszorításához való hozzájárulásnak az aktiválásáról (ATALANTA/2/2022)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 2b. cikkére,
         mivel:
         
                     (1)
                  
                  
                     A Tanács 2020. december 22-én elfogadta a (KKBP) 2020/2188 határozatot (2), amellyel módosította a 2008/851/KKBP együttes fellépést, és egyebek mellett azzal a másodlagos, végrehajtási jellegű feladattal bízta meg a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (a továbbiakban: az Atalanta művelet), hogy járuljon hozzá a Szomália partjainál folytatott kábítószer-kereskedelem visszaszorításához (a továbbiakban: a másodlagos, végrehajtási jellegű feladat).
                  
               
                     (2)
                  
                  
                     A 2008/851/KKBP együttes fellépés 2b. cikkének (3) bekezdése úgy rendelkezik, hogy e másodlagos, végrehajtási jellegű feladatot a Politikai és Biztonsági Bizottságnak kell aktiválnia, ha az EU műveleti parancsnok arról számol be, hogy az említett cikkben hivatkozott feladat ellátásához szükséges eszközök az Atalanta művelet rendelkezésére állnak.
                  
               
                     (3)
                  
                  
                     Az EU műveleti parancsnok arról számolt be, hogy a másodlagos, végrehajtási jellegű feladat ellátásához szükséges eszközök az Atalanta művelet rendelkezésére állnak.
                  
               
                     (4)
                  
                  
                     A másodlagos, végrehajtási jellegű feladatot azonnali hatállyal aktiválni kell,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság aktiválja az Atalanta művelet számára a 2008/851/KKBP együttes fellépés 2b. cikke útján a Szomália partjainál folytatott kábítószer-kereskedelem visszaszorításához való hozzájárulást célzó másodlagos, végrehajtási jellegű feladatot.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2022. február 3-án.
            
               
                  a Politikai és Biztonsági Bizottság részéről
               
               
                  az elnök
               
               D. PRONK
            
         
         
            (1)  HL L 301., 2008.11.12., 33. o.
         
         
            (2)  A Tanács (KKBP) 2020/2188 határozata (2020. december 22.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról (HL L 435., 2020.12.23., 74. o.).